Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: Biztosító: a biztosítóintézetekről és biztosítási tevékenységről szóló 1995. évi XCVI. törvényben meghatározottak
Paragraph Index: 427

k) Összesen oszlop értékének kiszámításakor levonandó. A k) Összesen oszlopban a lejárt, a lejárattal feltüntetett, illetve a lejárat nélküli oszlopok összesített értékét az eszközoldali céltartalékok levonásával kell kimutatni. A 12.1. Betétek sorban a látra szóló betétek és betét jellegű források a b) 0—7 nap oszlopba kerülnek, míg a lekötött betéteket az esedékességüknek megfelelő időkategóriába kell besorolni. A 12.4. Hitelezői jogot megtestesítő értékpapírok sorban a kibocsátott értékpapírokat a lejárat (esedékesség) szerint, amennyiben valamelyik konstrukciójú értékpapír konkrét lejárathoz nem köthető, vagy a konstrukcióban lehetőség nyílik az értékpapír lejárat előtti visszaváltására az i) Lejárat nélkül oszlopban kell jelenteni. A 21. Bázispozíció sorban kimutatott értékek a hátralévő futamidő szerinti összesített (11. sor) eszköz- és (12. sor) forrástételek oszloponkénti különbségeként számítandó. A 22. Halmozott bázispozíció sorban az egymást követő oszlopokban számított bázispozíciók összeadásával létrejött értékeket, azaz a kumulált összeget kell feltüntetni. A mérlegtételek bázispozíciójának módosítását a lejárat nélküli eszközök, illetve források, valamint az egyes lejáratkor fel nem vett betétek miatt a 31—34. sorokban kell elvégezni. A módosító adatok alapértelmezésben — mivel főleg forrásoldali változásokat jelentenek — negatív előjelűek, vagyis levonandók, kivétel a lejárat nélküli eszközöket, amelyek hozzáadandó tételek a bázispozícióhoz. (Az előjeleket nem kell kitenni.) A 31. Betétek átcsoportosítása sorban a másik időoszlopba áthelyezendő betétösszegeket kell feltüntetni. Itt azokat a látra szóló betéteket, illetve azt a fel nem vett, vagy a lejáratkor várhatóan visszafizetésre nem kerülő (visszamaradó) betétállományt kell szerepeltetni az eredeti időoszlopban, amelyet a hitelintézet a saját ismeretei szerint más időintervallumban fog kifizetni. (Ezeket az átcsoportosításra kerülő betétösszegeket az eredeti időintervallumban — a kétszeres számbavétel elkerülése miatt — pozítív értékkel kell figyelembe venni és hozzá kell adni a korrekció során a bázispozíció értékéhez.) A 32. Lekötött betétek becsült kifizetése sorban kell a

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes